Toivo Raidmets

Toivo Raidmets (sündinud 15. veebruaril 1955 Põltsamaal) on eesti sisearhitekt.

 Elulugu 
Toivo Raidmets on õppinud aastatel 1963–1974 Põltsamaa Keskkoolis ja lõpetanud 1975. aastal Tallinna Kaugõppekeskkooli. 1982. aastal lõpetas ta Eesti Riikliku Kunstiinstituudi ruumi- ja mööblikujunduse osakonna (praegune Eesti Kunstiakadeemia sisearhitektuuri eriala).

Suhe mööblitööstusega algas juba enne kõrgkooli mööblivabrikus Standard ja jätkus pärast kooli Tartu mööblivabrikus Tarmeko peadisaineri ametis.

1980. aastate lõpus kolis Tallinna ja töötas Tallinna kunstitoodete kombinaadis ARS, kui sai põhitööks näituste kujundamine – Ruum ja Vorm, ACTA, kunstnike isiku- ja ülevaatenäitused. Näituse kujundamisele lisandus peagi neil ise osalemine – põhiliselt neoontorudest valgusinstallatsioonidega Tallinnas, Helsingis, Raumas ja Vilniuses. Nendega paralleelselt valmisid mitme tuntud klubi ja restorani – Eeslitall, Flamingo, Bonnie & Clyde, Flamingo, Carl Friedrich – kujundused.

1992. aastal lõi Toivo Raidmets oma ettevõtte OÜ TOIVO, mis toodab tema disainitud mööbliesemeid.

Toivo Raidmetsal on ka pikk õppejõukarjäär: aastatel 1995–2013 professor ja osakonnajuhataja Eesti Kunstiakadeemia sisearhitektuuri osakonnas, nüüd külalisõppejõud Tallinna Tehnikaülikooli arhitektuuriinstituudis.

Toivo Raidmets on Eesti Kunstnike Liidu, Eesti Disainerite Liidu ja Eesti Sisearhitektide Liidu liige.

 Looming 
Toolil on eriline koht Toivo Raidmetsa disainerikarjääri esemeloomes. Tema arvates on see inimese esmane, kõige vahetum kokkupuude ehitatud keskkonnaga. Tool on väljakutse – keeruline, kõige huvitavam ristsõna. Neid aspekte, mida teda luues tuleb arvestada, polegi tegelikult nii palju – istemugavus, valmistamise ratsionaalsus, materjalipärane mõistlikkus ja esteetiline külg. Viimane tekib tihti iseenesest, kui on täidetud eelnevad. Tänu vahetule kontaktile on inimesel tooliga eriline suhe. Tool on suurepärane õppeülesanne igale tulevasele disainerile. Alus, millel läbi mängida füüsiliste jõudude jagunemist, lihvida kompositsioonitaju ning tunnetada erinevate materjalide murdumise piire. 
pisi|Laud "Tea"
pisi|Tool "John"

 Eeskujud 
Toivo Raidmetsale meeldib modernism. Eriti 1950. aastate rõivamood, elegantsed pikad limusiinid, nurgeline ja selge joonega arhitektuur. Ta peab lugu arhitektidest, kes on võimelised objekti detailideni ja lõpuni lahendama ning võtavad ka vaevaks seda teha. Eeskujudeks on Alvar Aalto, Arne Jacobsen, Le Corbusier, Alvaro Siza, Frank Loyd Wright, Eliel ja Eero Saarinen.

 Sisekujundusprojektid 
 Tartu Agrotööstuskompleksi administratiivhoone, 1986	
 Tartu Autovedude administratiivhoone, 1989	
 Restoran Eeslitall (koos Taso Mähariga), Tallinn 1991
 Tartu Laululava siseruumid, 1992	
 Kohvik Kawe, Tartu 1993
 Ööklubi Bonnie & Clyde, hotell Olümpia, Tallinn 1995
 Restoran Karl Friedrich, Tallinn 1996
 Kalevi jahtklubi, Tallinn 1996
 Aare Raigi advokaadibüroo, Tallinn 1997
 Ööklubi Flamingo, Tallinn 1999
 Eesti Kirjanike Liidu Tartu osakonna büroo, 2003	
 Viinistu Kunstimuuseumi restoran, 2004		
 Hotell Mihkli, Tallinn 2005
 Eesti Kirjandusmuuseumi saal, Tartu 2007
 Kunstnike klubi Kuku, Tallinn 2008–2010

 Näitusekujundustööd 
 Noorte kujundajate näitus „Aeg ja koht” (koos Jüri Kermikuga) Tallinna Kunstihoone salong, 1986	
 Signe Kivi ja Jaak Arro näitus, Tallinna Kunstihoone salong, 1987	
 Katrin ja Peeter Pere näitus, Tallinna Kunstihoone salong, 1987	
 Eesti tarbekunsti- ja disaininäitus ACTA (koos Eero Jürgensoniga), Tallinna Kunstihoone, 1987
 Noorte kunstnike näitus „Ma pole kunagi käinud New Yorgis” (koos Eero Jürgensoniga), Tallinna Laululava, 1988	
 Rahvusvaheline disaininäitus „Ruum ja vorm V”, Tallinna Näituseväljak, 1989	
 Baltimaade Tarbekunst (koos Taso Mähariga), Hamburg, 1992	
 Kineetilise kunsti näitus „Mobile 1”, Tallinna Kunstihoone, 1995	
 Milano mööblimess – EKA boksi kujundus, 2009
 Eesti näitused, EKA boksi kujundus, 2010	
 Habitare mööblimess, EKA boksi kujundus, 2010	
 Stockholmi mööblimess, EKA boksi kujundus ja koostamine, 2013

 Näitused 
 Eesti Kunstnike Liidu noortekoondise näitus Eesti Näitused, Tallinn, 1986	
 Noorte kujundajate näitus „Aeg ja koht”, Tallinna Kunstihoone salong, 1986
 Art Design Tallinnast, Vilnius, 1987	
 Nõukogude Eesti kunsti ülevaatenäitus, Moskva, 1987	
 Eesti tarbekunsti- ja disaininäitus ACTA, Tallinna Kunstihoone, 1987	
 Noorte kunstnike näitus „Ma pole kunagi käinud New Yorgis”, Tallinn, 1988	
 „Tool on tool” Eesti Tarbekunsti- ja Disainimuuseum, Tallinn, 1989	
 Rahvusvaheline disaininäitus „Ruum ja vorm V”, Tallinna Näituseväljak, 1989	
 Grupinäitus koos Epp-Maria Kokamäe, Signe Kivi, Siim-Tanel Annuse, Jaak Arro ja Mari Kurismaaga, Tallinna Kunstihoone, 1989
 „Eesti Maastikud” (koos Vilen Künnapu, Leonhard Lapini, Eero Jürgensoni, Andres Siimu ja Hanno Kreisiga) Helsingi, Esplanaad, 1990	
 Baltimaade Tarbekunst (koos Taso Mähariga), Hamburg, 1992	
 Mare Balticum (koos Kristaps Gelzise ja Daimantas Narkeviciusega) Suomenlinna, Helsingi, 1992	
 Rauma Biennale, Balticum, 1994	
 Kineetilise kunsti näitus „Mobile 1”, Tallinna Kunstihoone, 1995
 Design Forum, Saint-Etienne, 2000	
 Baltimaade Disain, Kopenhaagen, 2001		
 Designmai, Berliin, 2004	
 Isikunäitus „Barokist dadani” Eesti Arhitektuurimuuseumis, 2005
 Grupinäitus koos Tiit Pääsukese, Mare Tralla, Peeter Alliku, Peep Pedmansoni, Ave Nahkuri ja Viive Väljaotsaga, Põltsamaa, 2008	
 Isikunäitus Eesti Disaini- ja Arhitektuurigaleriis, 2013

 Tunnustus 
 1986 – büroomööbli näitus Moskvas – kuldmedal
 1987 – näituse ACTA kujunduskontseptsioon ja kujundus (koos Eero Jürgensoniga) – Eesti Sisearhitektide Liidu aastapreemia
 1989 – rahvusvaheline disaininäitus „Ruum ja vorm V” Tallinnas – Grand Prix
 1995 – ööklubi Bonnie & Clyde sisekujundus, hotell Olümpia Tallinnas – Eesti Sisearhitektide Liidu aastapreemia
 1999 – laud „Tea”, tootja OÜ TOIVO – Eesti Sisearhitektide Liidu aastapreemia
 2004 – tool „John”, tootja OÜ TOIVO – Eesti Sisearhitektide Liidu aastapreemia

 Liikmesus 
 Eesti Kunstnike Liit, 1990
 Eesti Sisearhitektide Liit, 1995
 Eesti Disainerite Liit, 2010 
 Eesti Arhitektuurimuuseumi kuratoorium, 1996
 Eesti Sisearhitektide Liidu nõukoda, 2006
 Eesti Sisearhitektide Liidu kutsekomisjoni liige, 2012
 Tarmeko uue toote komisjoni liige, 2011
 Haridus- ja Teadusministeeriumi rakenduskõrgkooli Sotsiaal-Humanitaarinstituut rakenduskõrgharidusõppe „Disain” ekspertiiskomisjoni liige, 2007

 Viited 

 Välislingid 
 Autoriraamat: Raidmets
 Mööblistuudio Toivo

Kategooria:Eesti sisearhitektid
Kategooria:Eesti Kunstiakadeemia vilistlased
Kategooria:Sündinud 1955